open-index/open-wikipedia-markdown huggingface dataset:
ფლორენს პიუ

**ფლორენს პიუ** (; დ. 3 იანვარი, 1996) — ინგლისელი მსახიობი. დაიბადა ოქსფორდში. მისი სამსახიობო დებიუტი შედგა 2014 წელს,  დრამატულ ფილმში „დაცემა“. პიუმ აღიარება მოიპოვა 2016 წელს, დამოუკიდებელ დრამაში „ლედი მაკბეტი“, მოძალადე ახალგაზრდა პატარძლის მთავარი როლისთვის, რომელმაც ბრიტანეთის დამოუკიდებელი კინოს ჯილდო მოიგო. 2018 წლის ფილმებში, „დაცემა“ და „კანონგარეშე მეფე“ მონაწილეობის შემდეგ, მან მოწონება დაიმსახურა 2018 წლის მინისერიალ „პატარა დრამერი გოგონა-ში“ შესრულებული მთავარი როლისთვის. იმავე წელს მიიღო BAFTA Rising Star Award-ის ნომინაცია.

## ადრეული ცხოვრება 
ფლორენს პიუ დაიბადა 1996 წლის 3 იანვარს, ოქსფორდში, ინგლისი. დედამისი, დებორა არის მოცეკვავე, ხოლო მამამისი, კლინტონ პიუ, რესტორატორი. ჰყავს სამი დედმამიშვილი: მსახიობი და მუსიკოსი ტობი სებასტიანი, მსახიობი არაბელა გიბინსი და რაფაელა „რაფი“ პიუ.  მას ბავშვობაში ტრაქეომალაცია აწუხებდა, რის გამოც ხშირად იწვა საავადმყოფოში. როდესაც ფლორენსი სამი წლის იყო, ოჯახი გადავიდა ესპანეთში, სოტოგრანდში, იმ იმედით, რომ თბილი ამინდი გააუმჯობესებდა მის ჯანმრთელობას. ისინი იქ ცხოვრობდნენ სანამ ფლორენსი ექვსი წლის გახდებოდა, შემდეგ კი დაბრუნდნენ ოქსფორდში. ასევე ექვსი წლის ასაკში პიუმ ითამაშა მარიამ ღვთისმშობლის როლი სკოლის საშობაო სპექტაკლში, სადაც მან ისაუბრა იორკშირული აქცენტით. ტარა ბრეიდმა პიუ „შესანიშნავად“ მიიჩნია, ხოლო IndieWire-ის ოლივერ ლიტელტონმა მას „გამაოგნებელი“ უწოდა. იმავე წელს, მსახიობი დააჯილდოვეს როგორც, BFI ლონდონის კინოფესტივალზე საუკეთესო ბრიტანელი ახალბედა. ასევე წლის ახალგაზრდა ბრიტანელ/ირლანდიელ შემსრულებელად იყო ნომინირებული ლონდონის კინოკრიტიკოსთა წრეში. 

2016 წელს პიუმ ითამაშა დამოუკიდებელ დრამაში, „ლედი მაკბეტი“, ფილმში, რომელიც გადაღებულია ნიკოლაი ლესკოვის ნოველის მიხედვით. იგი გამოჩნდა ITV დეტექტიური სერიალის „მარსელას“ პირველ სერიაში. პირველად მან ითამაშა კეტრინი, უბედურად დაქორწინებული თინეიჯერი პატარძალი, რომელიც მოძალადე ხდება. ფილმის მიმოხილვისას „გაი ლოჯმა“ შეაქო მის მიერ ასახული პერსონაჟის კომპლექსური, კანქვეშა ტრანსფორმაცია. როლისთვის მან მოიპოვა BIFA-ს ჯილდო ბრიტანულ დამოუკიდებელ ფილმში ქალის საუკეთესო როლისთვის. 

2018 წელს პიუმ მოიპოვა ნომინაცია BAFTA-ს ამომავალი ვარსკვლავის ჯილდოზე ბრიტანეთის კინოაკადემიის 71-ე დაჯილდოებაზე.  შემდეგ მან ითამაშა კორდელია, ენტონი ჰოპკინსის ტიტულოვანი მეფე ლირისთვის, რიჩარდ ეირის სატელევიზიო ფილმში „მეფე ლირი“ და გამოჩნდა მოკლემეტრაჟიან ფილმში Leading Lady Parts-ის ინიციატივის მხარდასაჭერად.   იმავე წელს მოგვიანებით, მან განასახიერა ელისაბედ დე ბურგი Netflix-ის ისტორიულ ფილმში „კანონგარეშე მეფე“. შემდეგ მან ითამაშა ჯონ ლე კარეს ჯაშუშური რომანის „პატარა დრამერი გოგონას“ ექვსნაწილიან მინისერიალში, რომელშიც მან განასახიერა მსახიობი, რომელიც 1970-იან წლებში ჯაშუშთა შეთქმულებაში ჩაერთო.  „Vanity Fair“-ის წარმომადგენელმა, რიჩარდ ლოუსონმა დასძინა, რომ იგი „ჭკვიანურად ურევს მიწიერებას, დახვეწილობას, სიბრძნეს და გულუბრყვილობას“. 

## ფილმოგრაფია
## რესურსები ინტერნეტში
* 

## სქოლიო 
კატეგორია:დაბადებული 3 იანვარი
კატეგორია:დაბადებული 1996
კატეგორია:Forbes-ის 30 წლამდე ლიდერები
კატეგორია:ინგლისელი ქალი ტელემსახიობები
კატეგორია:XXI საუკუნის ინგლისელი ქალი მსახიობები
კატეგორია:ინგლისელი ქალი კინომსახიობები
კატეგორია:ცოცხალი ადამიანები
არტეჩე

**არტეჩე** (ოფიციალურად **არტეჩეს მუნიციპალიტეტი**;; ) ― მესამე კლასის მუნიციპალიტეტი აღმოსავლეთ სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 16 360 ადამიანს შეადგენს. მოიცავს 20 ბარანგაის.

## კლიმატი
## რესურსები ინტერნეტში
* Philippine Census Information
* Local Governance Performance Management System

## სქოლიო
კატეგორია:აღმოსავლეთ სამარის მუნიციპალიტეტები
ბალანხიგა

**ბალანხიგა** (ოფიციალურად **ბალანხიგის მუნიციპალიტეტი**;; ) ― მეოთხე კლასის მუნიციპალიტეტი აღმოსავლეთ სამარის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 14 341 ადამიანს შეადგენს. მოიცავს 13 ბარანგაის.

## კლიმატი
## რესურსები ინტერნეტში
*Philippine Census Information
*Local Governance Performance Management System

## სქოლიო
კატეგორია:აღმოსავლეთ სამარის მუნიციპალიტეტები
უწვაშის ციხე

**უწვაშის ციხე** — შუა საუკუნეების ციხესიმაგრე, რაჭა-ლეჩხუმსა და ქვემო სვანეთში, ცაგერის მუნიციპალიტეტის, სოფელ ლახეფაში მდინარე ლახეფას, მარცხენა მხარეს, ხვამლის მთის აღმოსავლეთ კალთაზე.

იგი აშენებულია IV-XVIII საუკუნეებში მდებარეობა სპეციალურად იყო შერჩეული —  ციხე კეტავდა რიონის ხეობის სოფლებიდან ტვიშიდან და ნაკურალეშიდან ცხენისწყლის ხეობის სოფელ ოყურეშში გადამავალ გზას. შედგება ორი ნაწილისგან: გალავნის და ციტადელისგან. მისასვლელი გზა დასავლეთიდან აქვს. აღმოსავლეთის და ჩრდილოეთის მხარე ნაწილობრივ კკლდის ქარაფითაა შემოზღუდული, დანარჩენი მხარე კი გალავნის კედლით იყო გამაგრებული. გალავანი ნაგებია კირქვის დამუშავებული კვადრებით. განსაკუთრებით კარგადაა დამუშავებული ქვედა წყობა. კედლის სიგანე 1,6 მ-ია. შიდა ციხე გალავნის შიგნით კონცხზე დგას. წარმოადგენს კუთხეებმომრგვალებულ ოთხკუთხედს, რომელიც ზევით ოდნავ ვიწროვდება. კოშკს ორმაგი კედლები აქვს, თითოეული 1,5 მ სისქისაა. წყობა სწორხაზოვანია, რაც მათ ადრეულობაზე უსვამს ხაზს. კედლების შემორჩენილი სიმაღლე 5-6 მ აღწევს. შესასვლელი კარი არ ეტყობა. 

უწვაშის ციხე ლეჩხუმის საერისთავოს ერთ-ერთი უადრესი საფორტიფიკაციო ნაგებობაა. თავის დროს მას საკუთარი სოფელიც უნდა ქონოდა, რაზეც მიანიშნებს ციხის დასავლეთით მდებარე ნასოფლარის ნაშთები. 

## რესურსები ინტერნეტში
კატეგორია:ცაგერის მუნიციპალიტეტის ციხესიმაგრეები
ორთვალას მღვიმე

**ორთვალას მღვიმე** — ქვის ხანის კომპლექსური ძეგლი თერჯოლის მუნიციპალიტეტის სოფელ გოდოგანში. 

ორთვალა მღვიმე გახნსილია სამხრეთ-დასავლეთისკენ, ნათელი და მშრალია. შესასვლელში მისი სიგანე 4 მეტრია, ხოლო სიმაღლე 2 მეტრი. შესასვლელიდან 8 მეტრის დაშორებით იგი ორ დერეფნად იყოფა. მარჯვენა დერეფნის სიგანე 3,5 მეტრია, სიმაღლე 1,5 მეტრი, სიღრმე კი რამდენიმე ათეული მეტრი. მარცხენა დერეფანი პატარაა და ვიწრო. ორთვალა მღვიმე 1975-1976 და 1980-1981 წლებში გათხარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის წყალწითელას ხეობის პალეოლითურმა ექსპედიციამ. გამოვლინდა ლითოლოგიურად განსხვავებული 4 დანალექი შრე. ამათგან მუსტიეს ხანის ნაშთებს შეიცავდა ზემოდან მე-3 შრე, რომელიც ოთხი კულტურული ფენისგან შედგებოდა. გამოვლენილია ცხოველის ძვლების ნაშთები და ქვის იარაღები.

## რესურსები ინტერნეტში
კატეგორია:თერჯოლის მუნიციპალიტეტის არქეოლოგიური ძეგლები
მინევრა ურეკალი

**მინერვა ურეკალი** (Minerva Urecal; დ. 22 სექტემბერი, 1894 — გ. 26 თებერვალი, 1966) — ამერიკელი თეატრის მსახიობი და რადიოწამყვანი. ასევე იყო მსახიობი ჰოლივუდის ფილმებსა და სხვადასხვა სატელევიზიო სერიალებში 1950-იანი წლების დასაწყისიდან 1965 წლამდე. 

მინევრა დაიბადა ევრიკაში, კალიფორნია, 1894 წელს.  მოგვიანებით მან ჩამოაყალიბა თავისი სასცენო სახელი მშობლიური ქალაქისა და შტატის სახელების ასოების შერწყმით.  და CBS-TV-ზე.  მან ასევე ითამაშა ბილი დალაქი 1950 წლის *მარტოხელა რეინჯერის* ეპიზოდში, როგორც "დიდი ბილი".

1957 წელს ურეკალმა შეასრულა მისი ერთ-ერთი მთავარი სატელევიზიო როლი სინდიკატში *The Adventures of Tugboat Annie*, რომელშიც მთავარი პერსონაჟის როლს ასრულებს.  მოგვიანებით, 1957 წელს, მინევრა გამოჩნდა როგორც მემამულე, *პერი მეისონის* ეპიზოდში "The Case of the Fan Dancer's Horse". 

იგი გამოჩნდა Walter Brennan ABC-ის სიტკომში *The Real McCoys* სერიალის 1960 წლის ეპიზოდში "The Gigolo" და ვესტერნულ სერიალში *Whispering Smith* ეპიზოდში "Swift Justice". იგი მოახლის როლს ასრულებდა CBS-ის სიტკომის *ანგელოზის* 1961 წლის ეპიზოდში "Call Me Mother", რომელშიც მთავარ როლს ენი ფარჟი ასრულებს. მისი ბოლო სატელევიზიო გამოჩენა იყო მომდევნო წელს, როდესაც მან ითამაშა მისის გრიფინი *Petticoat Junction-*ის ეპიზოდში სახელწოდებით "ბილი ჯოს დამოუკიდებლობის დღე".

## პირადი ცხოვრება და სიკვდილი 
ურეკალი დაქორწინებული იყო მაქს ჰოლცერზე. 

იგი 1966 წელს გულის შეტევით გარდაიცვალა გლენდეილში, კალიფორნია, 71 წლის ასაკში.  იგი ჰოლივუდის სამუდამო სასაფლაოზე დაკრძალეს. 

##  სქოლიო 
კატეგორია:დაბადებული 22 სექტემბერი
კატეგორია:დაბადებული 1894
კატეგორია:გარდაცვლილი 26 თებერვალი
კატეგორია:გარდაცვლილი 1966
კატეგორია:ამერიკელი ქალი კინომსახიობები
კატეგორია:ამერიკელი ქალი თეატრის მსახიობები
კატეგორია:XX საუკუნის ამერიკელი ქალი მსახიობები
გერმანიის გეოგრაფია

**გერმანია** () ― სახელმწიფო ცენტრალურ ევროპაში. გადაჭიმულია ალპებიდან შუა ევროპის ვაკეზე ჩრდილოეთისა და ბალტიის ზღვამდე. მოსახლეობის რაოდენობის მიხედვით მეორეა ევროპის მასშტაბით, ხოლო მე-7 ფართობის მიხედვით. გერმანიის ფართობი 357 021 კმ²-ია. აქედან 349 223 ხმელეთს, ხოლო 7 798 კმ² წყალს უკავია. 

სიმაღლებრივი სარტყელი სამხრეთით ალპებიდან (უმაღლესი მწვერვალია ცუგშპიცე, 2962 მეტრი ზღვის დონიდან) ჩრდილო-დასავლეთით ჩრდილოეთის ზღვამდე და ჩრდილო-აღმოსავლეთით ბალტიის ზღვამდე იცვლება. ცენტრალური გერმანია ტყიან ბორცვებსა და მთიანეთებს მოიცავს, ხოლო ჩრდილოეთ ნაწილში დაბლობებია გავრცელებული (ყველაზე დაბლა მდებარე წერტილი ნოიენდორფ-ზაქსენბანდეა, რომელიც ზღვის დონეზე 3.54 მეტრით დაბლა მდებარეობს). ქვეყნის ტერიტორიაზე ევროპის რამდენიმე მთავარი მდინარე მიედინება, როგორებიცაა: რაინი, დუნაი და ელბა.

ევროპის მასშტაბით გერმანია ყველაზე მეტი სახმელეთო მეზობელი ჰყავს რუსეთის შემდეგ. გერმანიას 9 სახელმწიფო ესაზღვრება: დანია (ჩრდილოეთით), პოლონეთი და ჩეხეთი (აღმოსავლეთით), შვეიცარია (ერთადერთი მეზობელი, რომელიც ევროკავშირის წევრი არაა)და ავსტრია (სამხრეთით), საფრანგეთი (სამხრეთ-დასავლეთით) და ბელგია, ლუქსემბურგი და ნიდერლანდები (დასავლეთით). გერმანიას საზღაო საზღვარი აქვს შვედეთთან (ჩრდილოეთით) და გაერთიანებულ სამეფოსთან (ჩრდილო-დასავლეთით). 
## იხილეთ აგრეთვე
*გერმანიის ადმინისტრაციული დაყოფა
*ევროპის გეოგრაფია
*გერმანიის გეოლოგია
*გერმანიის კუნძულების სია
*გერმანიის ეროვნული პარკების სია

## რესურსები ინტერნეტში
*Kostenlose Deutschland-Karten
*Geoberg.de: Geologie Deutschlands – Fotografien geologischer Objekte aus Deutschland
*mineralienatlas.de: Reiches Erz aus dem Harz
*Deutscher Klimaatlas
*Geography of Germany  – Encyclopedia of World Geography

## სქოლიო
კატეგორია:გერმანიის გეოგრაფია
ალიგეინის პლატო

**ალიგეინის პლატო** ( ) — ვრცელი დანაწევრებული პლატო აშშ-ში, ნიუ-იორკის დასავლეთ და ცენტრალურ, პენსილვანიის ჩრდილო-დასავლეთ, დასავლეთი ვირჯინიის ჩრდილო-დასავლეთ და ოჰაიოს აღმოსავლეთ ნაწილებში. აშშ-ის ფიზიკურ-გეოგრაფიული დარაიონების თვალსაზრისით, წარმოადგენს ალიგეინის პლატოს რაიონს, რომელიც შედის უფრო ვრცელი ალიგეინის პლატოს პროვინციის შემადგენლობაში.

ალიგეინის პლატო აპალაჩების მთების დასავლეთი ნაწილია. აღმოსავლეთით მთავრდება ალიგეინის მთებით. ფართობი 122 ათ. კმ². მაქსიმალური სიმაღლე 821 მ (მთა ელკ-ჰილი). გადაჭიმულია სამხრეთ-დასავლეთი მიმართულებით მდინარე მოჰოკის ხეობიდან კამბერლენდის პლატომდე. ზოგადად ჩრდილო-დასავლეთისკენ დახრილი პლატო მრავალრიცხოვანი მდინარეებითა და ნაკადებითაა დანაწევრებული. ჩრდილოეთ ნაწილში სათავე აქვთ ალიგეინს, დელავერს, სასკუეჰანასა და სხვებს, ხოლო სამხრეთი ნაწილიდან ოჰაიოს სისტემის მდინარეებს. მოიცავს მყინვარული წარმოშობის ფინგერის ტბებს. ატმოსფერული ნალექების საშუალო წლიური რაოდენობა 900–1150 მმ წელიწადში. 

მყინვარული ალიგეინის პლატო და უმყინვარო ალიგეინის პლატო მას ორ ნაწილად ჰყოფს. ძირითადად აგებულია ქვიშაქვებით, ალევროლიტებით, თიხაფიქლებით, კონგლომერატებითა და კირქვებით. უმთავრესად დაფარულია ფართოფოთლოვანი ტყით. არის ქვანახშირის, ბუნებრივი აირისა და ნავთობის საბადოები.

## სქოლიო
კატეგორია:აშშ-ის პლატოები
იაპონური სტიფნოლობიუმი

**იაპონური სტიფნოლობიუმი**, *იაპონური სოფორა* () — სტიფნოლობიუმის გვარის მცენარე პარკოსანთა ოჯახისა. გაშლილვარჯიანი ხე 25 მეტრამდე სიმაღლის. სამშობლოა ჩინეთი. აქვს კენტფრთისებრრთული ფოთლები, თითოეულში 9-დან 21-მდე ფოთოლაკი. ფოთლები განლაგებულია სპირალურად. მსგავსი აგებულებისაა მონათესავე მააკია. სხვა პარკოსნებისგან განსხვავებით არ ამყარებს სიმბიოზს ჰაერიდან აზოტის ამთვისებელ კოჟრის ბაქტერიებთან, შესაბამისად არ ამდიდრებს ნიადაგს აზოტით. ყვავილობს ივლის-აგვისტოში, მაშინ როცა სხვა ხეებს დიდი ხანია დასრულებული აქვთ ყვავილობა, ამიტომაც სტიფნოლობიუმი მწერებისთვის ნექტრის მნიშვნელოვანი წყაროა და სამშობლოში კარგი თაფლოვანი მცენარეა. მსხმოიარობს ოქტომბერ-ნოემბერში. ზამთარში ნაყოფი ტოტებზე რჩება და პარკები არ იხსნება. წარსულში ითვლებოდა სოფორას გვარის წარმომადგენლად, სანამ 21-ე საუკუნეში ამ გვარს ჩამოსცილდა სტიფნოლობიუმის და დერმატოფილუმის გვარები.

სტიფნოლობიუმი, ცრუაკაცია რობინია და გლედიჩია წარმოადგენენ ცრუ აკაციებს და მსოფლიოს ზომიერი კლიმატის მქონე ქალაქების, მათ შორის თბილისის, გამწვანებაში გამოყენებული ყველაზე პოპულარული პარკოსანი ხეებია.

## სქოლიოს სია 
კატეგორია:ფარვანასებრნი
ჯუმბერ შარიქაძე

**ჯუმბერ შარიქაძე** (დ. 5 სექტემბერი, 1939, ზესტაფონი) — ქართველი ინჟინერი.

## ბიოგრაფია
1965 წელს დაამთავრა ქალაქ ოდესის საინჟინრო-სამშენებლო ინსტიტუტის სამრეწველო-სამშენებლო ინსტიტუტის სამრეწველო და სამოქალაქო მშენებლობის ფაკულტეტი.

1965-1968 წლებში მუშაობდა სამშენებლო ტრესტ „პრიბელხაშუსტროიში“ („ბალხაშპირეთმშენში“) მშენებელ ოსტატად, სამუშაოთა მწარმოებლად, უფროს სამუშაოთა მწარმოებლად. 1968 წელს გადაიყვანეს სსრ კავშირის სატრანსპორტო მშენებლობის სამინისტროს სამშენებლო-სამონტაჟო ტრესტ „ყაზტრანსმშენის“ მოძრავ-მექანიზებული კოლონის მთავარ ინჟინრად. კოლონის უფროსად, სადაც მუშაობდა 1973 წლამდე. 1973 წელს დაბრუნდა საქართველოში და მუშაობა დაიწყო თბილისის საქალაქო საბჭოს აღმასკომის სამშენებლო-სარემონტო ტრესტის მთავარ ინჟინრად. 1977-1981 წლებში მუშაობდა საქართველოს მშენებლობის სამინისტროს სამშენებლო გაერთიანება „მთავართბილმშენის“ N1 სახლმშენებელი კომბინატის მთავარ ინჟინრად. 1981 წელს გადაიყვანეს თბილისის საქალაქო საბჭოს აღმასკომის სამშენებლო ტრესტ „ინჟმშენის“ N3 სამშენებლო სამმართველოს მთავარ ინჟინრად, სადაც მუშაობდა 1986 წლამდე. 1986-2004 წლებში მუშაობდა თბილისის საალაქო საბჭოს აღმასკომის საბინაო სამმართველოს სამშენებლო-სარემონტო სამმართველოს უფროსად. 2004-2014 წლებში მუშაობდა სამშენებლო კომპანია „გეიმის“ მენეჯერად. მისი მონაწილეობითა და ხელმძღვანელობით აშენებულ იქნა მრავალი სამრეწველო და სამოქალაქო დანიშნულების ობიექტი ქალაქ ბალხაშში, სატრანსპორტო დანიშნულების რთული საინჟინრო ნაგებობები. მნიშვნელოვანი წვლილი აქვს შეტანილი ქალაქ თბილისის ბინათმშენებლობის სფეროსა და საქალაქო ინფრასტრუქტურის განვითარების საქმეში. მიღებული აქვს სხვადასხვა სახელმწიფო ჯილდოები და საპატიო სიგელები.

## ლიტერატურაა
* საქართველოს არქიტექტორთა და მშენებელთა ენციკლოპედია, თბ., 2017, გვ. 609-610

## რესურსები ინტერნეტში
კატეგორია:დაბადებული 5 სექტემბერი
კატეგორია:დაბადებული 1939
კატეგორია:ქართველი ინჟინრები
აბუიოგი

**აბუიოგი** (ოფიციალურად **აბუიოგის მუნიციპალიტეტი**;; ) ― პირველი კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 61 216 ადამიანს შეადგენს. მოიცავს 63 ბარანგაის.

## კლიმატი
## რესურსები ინტერნეტში
*Local Governance Performance Management System

## სქოლიო
კატეგორია:ლეიტეს პროვინციის მუნიციპალიტეტები
ალბუერა (ლეიტე)

**ალბუერა** (ოფიციალურად **ალბუერის მუნიციპალიტეტი**;; ) ― მესამე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 47 151 ადამიანს შეადგენს. მოიცავს 16 ბარანგაის.

## კლიმატი
## რესურსები ინტერნეტში
*Official website 
*Philippine Census Information
*Local Governance Performance Management System

## სქოლიო
კატეგორია:ლეიტეს პროვინციის მუნიციპალიტეტები
პიდმონტი

**პიდმონტი** () — მთისწინა პლატო აშშ-ში. ებჯინება აპალაჩების აღმოსავლეთ კიდეს. გაწოლილია დასავლეთით აპალაჩებსა და აღმოსავლეთით ატლანტისპირა დაბლობს შორის. ფართობი 207 ათ. კმ². 

გადაჭიმულია სამხრეთ-დასავლეთი მიმართულებით ნიუ-ჯერსიდან ალაბამამდე დაახლოებით 950 კმ-ზე. მინიმალური სიგანე 16 კმ, ხოლო მაქსიმალური 200 კმ. სამხრეთისაკენ ფართოვდება. დაბალბორცვიანი ზედაპირი ციცაბოდ აწყდება ატლანტისპირა დაბლობს. საკმეველის ფიჭვის არეალის ჩრდილო-აღმოსავლეთ დაბოლოებაზე სიმაღლე მერყეობს დაახლოებით 30–150 მ ფარგლებში. სამხრეთით ჩანჩქერების ხაზის გასწვრივ, სიმაღლე დაახლოებით 150 მ-ია, ხოლო აპალაჩების მთისძირში 300–550 მ. გეგმაში პლატოს სუსტად დაკლაკნილი მოხაზულობა აქვს. პიდმონტი უფრო ძველი აპალაჩების პლატოსა და ცისფერი ქედის ეროზიით შექმნილი პენეპლენია. 

რელიეფი მკვეთრად გორაკ-ბორცვიანია, წვრილადაა დანაწევრებული მრავალრიცხოვანი მდინარეებითა და ნაკადებით. პიდმონტიდან დაბლობზე გამოსული მდინარეები წარმოქმნიან ჩქერობებისა და ჩანჩქერების სერიას, რომელსაც ჩანჩქერების ხაზი ეწოდება, რომელიც ნაწილობრივ ელექტროენერგიის მისაღებად გამოიყენება. პლატოს წყალგამყოფ ზედაპირზე ამოშვერილია მრავალრიცხოვანი დაბალი გრანიტული ბორცვები და თხემები. ძირითადად აგებულია გნაისებით, კრისტალური ფიქლებით, მარმარილოებითა და კვარციტებით. 

ვრცელი ინტრუზიული სხეულები გვხვდება სამხრეთ-აღმოსავლეთით, ხოლო კაროლინის ფიქლოვანი სარტყლის წვრილტექსტურული ვულკანური მასალა გავრცელებულია ვირჯინიიდან შუა ჯორჯიამდე. ჩრდილოეთი კაროლინისა და ვირჯინიის ტრიასულ აუზში ადგილობრივი მნიშვნელობისაა ქვიშაქვები და თიხაფიქლები. 

ფუძე ინტრუზიები საყოველთაოდაა გავრცელებული. გვხვდება ზომიერად პროდუქტიული ულტისოლები, რომლებსაც ახასიათებთ წითელი და ყვითელი, ფხვიერი, კაოლინიტური, თიხიანი ქვენიადაგი. მნიშვნელოვან ფართობზეა გავრცელებული ალფისოლები, ყავისფერი ან მონტმორილონიტური თიხოვანი ქვენიადაგით და მაღალპროდუქტიული ალუვიური ენტისოლები. ადგილ-ადგილ შერეული ტყეებია.

## სქოლიო
კატეგორია:აშშ-ის პლატოები
ბალტია-შავი ზღვის ღერძი

**ბალტია-შავი ზღვის ღერძი** (), ან **ბალტია-შავი ზღვის კავშირის პროექტი** — გეოპოლიტიკური პროექტი, რომელიც გამოხატულია ზოგიერთი პოლიტიკოსისა და საზოგადო მოღვაწეების მიერ, ძირითადად აღმოსავლეთ ევროპიდან, როგორც სახელმწიფოთა ერთ-ერთი შესაძლო ალიანსი მრავალპოლარულ სამყაროში. იგი ითვალისწინებს გეოპოლიტიკური გაერთიანების შექმნას „დასავლეთ სამყაროს“ (დასავლეთ ევროპისა და ჩრდილოეთ ამერიკის სახელმწიფოები) და „პოსტსაბჭოთა სივრცეს“ (განსაკუთრებით რუსეთს, მის მოკავშირეებსა და სხვა ტოტალიტარულ სახელმწიფოებს) შორის.

ბალტია-შავი ზღვის ღერძის კონცეფციის სხვადასხვა ავტორი აერთიანებს არა მხოლოდ ბალტიისპირეთიდან შავ ზღვამდე ქვეყნებს, არამედ ამ ზღვების მოპირდაპირე სანაპიროებზე მდებარე სახელმწიფოებს: კავკასიას, ანატოლიას ან სკანდინავიურ ქვეყნებს. ამ ქვეყნებს შორის საერთაშორისო ორგანიზაციის შექმნის მცდელობები უკვე 100 წელზე მეტია განიხილება, მაგრამ ჯერჯერობით ასეთი ორგანიზაციები, თუ შეიქმნა, „ალიანსების“ ხასიათს არ ატარებენ.

საქართველოს პრეზიდენტმა მიხეილ სააკაშვილმა 2005 წელს ლიეტუვაში ვიზიტისა და პრეზიდენტ ვალდას ადამკუსთან მოლაპარაკების შემდეგ განაცხადა, რომ „ბალტია-შავის ზღვის ღერძი რეალობა გახდა“.

## სქოლიო
## რესურსები ინტერნეტში
* 
* 
* 

## ლიტერატურა
*  

კატეგორია:გეოპოლიტიკა
კატეგორია:საქართველოს საგარეო ურთიერთობები
კატეგორია:აზერბაიჯანის საგარეო ურთიერთობები
კატეგორია:თურქეთის საგარეო ურთიერთობები
კატეგორია:პოლონეთის საგარეო ურთიერთობები
კაზრეთის ღვთისმშობლის ეკლესია

**კაზარეთის ღვთისმშობლის ეკლესია** — არქიტექტურული ძეგლი ბოლნისის მუნიციპალიტეტის დაბა კაზრეთში, აგებულია XVI-XVIII საუკუნეებში.

ეკლესია უნდა იყოს გვიან შუა საუკუნეებში აღდგენილი. თავიდან ეკლესიის ასაგებად გამოუყენებიათ მეტ-ნაკლებად კუთხეებდამუშავებული კვადრები და წყობაც თითქმის ჰორიზონტალურია. შემდეგ უკვე ნატეხი ქვითაა კედლები ამოყვანილი. შესასვლელი ორი ქონია: სამხრეთ და ჩრდილოეთ კედელში. სამხრეთის შესასვლელი ორივე მხრიდან ახლა სწორკუთხაა. კარის თავად გამოყენებულია გვიანი შუა საუკუნეების საფლავის ქვა, რომელზეც მებრძოლი მამაკაცია გამოსახული, თავთან სურით. ჩრდილოეთის კარი, რომელიც საკურთხევლის წინაა გაჭრილი და გარედან დიდი არქიტრავითაა დასრულებული, შიგნიდან კი სწორკუთხაა, მოგვიანებით ამოუშენებიათ. ბოლო აღდგენისას მის თავზე სარკმელია გაკეთებული. დღეისთვის ტაძარს ოთხი სარკმელი აქვს — ყველა კედელში თითო. სარკმლები თაღოვანია და შიგნით წირთხლებგაფართოებული. აფსიდა ნახევარწრიულია, მხრით გამოყოფილი დარბაზისგან. საკურთხევლის სარკმლის ორივე მხარეს თითო სწორკუთხა ნიშაა. დარბაზი არაა დანაწევრებული პილასტრებით. არ შემორჩა მხრის იმპოსტებიც. 

ფასადები სადაა, ერთადერთი გაფორმება ესაა აღმოსავლეთის სარკმლის წითელი ტუფის სადა საპირე და ამავე კედელში ჩასმული ადრე შუა საუკუნეების ბოლნური მედალიონის გამოსახულება. ჩრდილოეთ-აღმოსავლეთ კუთხეში ჩადგმულია კიდევ სამი ბოლნურმედალიონიანი სტელის ბაზა, ორი წითელი ტუფით დამზადებული და ერთი სერი. ფასადის ძირში ბოლნურმედალიონიანი მწკრივის გამოსახულებით სტელის სვეტის ფრაგმენტი დევს. ტაძრის აღდგენისა, როგორც ჩანს, დასავლეთის მხარეს მიწის დონე უკვე აწეული იყო, რის გამოც, სამხრეთის კარის გასწვრივ ჩამოჭრილი მიწის მასის შემაკავებლად ქვის ჯებირი გაუკეთებიათ, რომელშიც ერთი საფლავის ქვის ფრაგმენტია თავდაყირა ჩადგმული მხედრული წარწერით.

## რესურსები ინტერნეტში
კატეგორია:ბოლნისის მუნიციპალიტეტის ტაძრები
კატეგორია:XVI საუკუნის ეკლესიები
თათარი (ჯაბრაილის რაიონი)

**თათარი ** () —  სოფელი აზერბაიჯანში, ჯაბრაილის რაიონში.

## რესურსები ინტერნეტში
*

კატეგორია:ჯაბრაილის რაიონის სოფლები
ტროკადერო

thumb|220პქ|მარჯვნივ|ტროკადეროს მოედანი 2010 წელს.
**ტროკადერო** – პარკი და სასახლე საფრანგეთის დედაქალაქ პარიზში, მდინარე სენის მარცხენა ნაპირზე, ეიფელის კოშკისა და მარსის ველის მოპირდაპირედ. 1878 წლამდე ამავე სახელს ატარებდა სასახლე, რომელიც 1937 წელს დაანგრიეს შაიოს სასახლის ასაშენებლად ადგილის გასათავისუფლებლად. ტროკადეროს გორაკი იგივე შაიოს გორაკია, რომელიც ძველი სოფელია.

## სქოლიო
კატეგორია:პარიზის სასახლეები
კამანის მღვიმე

**კამანის მღვიმე** —  არქეოლოგიური  ძეგლი სოხუმში, ბრინჯაოს ხანის ძვ. წ. IV-II ათასწლეულებიდან ადრე ბრინჯაოს ხანის ძვ. წ. 3500-2500-მდე.

ძეგლს თხრიდა აფხაზეთის სახელმწიფო მუზეუმის ექსპედიცია 1938-1940 წლებში. არქეოლოგიურისამუშაოები დაკავშირებული იყო კოდორის ხეობის სიძველეთა კველვასთან. კამანის მღვიმეში რამდენიმე კულტურული ფენა დაფიქსირდა. E ფენა შეიცავდა რიყის ქვის რამდენიმე ნივთს, კაჟის ანატკეცებს და ცხოველთა ძვლებს. კერამიკა ორი ტიპით იყო წარმოდგენილი: ერთი — ხელით ნაძერწი უხეში ქვიშა და დანაყილი კალციტის მინარევიანი ჭურჭლით, რომელთა ზედაპირი სავარცხლისებრი ნივთით იყო მოსწორებული, იშვიათად შეიმჩნევა ჭრილი ორნამენტიც, მეორე — მცირერიცხოვანი კერამიკის ჯგუფო, კარგად განლექილი თიხისგან ნაძერწი მურა-მოწითალო ზედაპირგაპრიალებული, ზედ წვეტიანი შევრონების გამოსახულებით.

## რესურსები ინტერნეტში
კატეგორია:სოხუმის მუნიციპალიტეტის არქეოლოგიური ძეგლები
იმამი

[მინი|[დიდ მოგოლთა იმპერია|მოგოლი იმამების ბჭობა]]

**იმამი** (, *წინმდგომი*) — მუსლიმთა სულიერი წინამძღოლი-მოძღვარი, ან ისლამური სახელმწიფოს მეთაური, რომელსაც უპყრია საერო და სასულიერო ხელისუფლება, ან მეჩეთში მლოცველთა ხელმძღვანელი საერთო ლოცვის დროს. ისლამის სუნიზმის ტრადიციაში იმამი, როგორც წესი, ხელმძღვანელობას ლოცვას მეჩეთში და ნებისმიერ ადამიანს, რომელიც ფლობს ცოდნას ისლამის შესახებ, შეუძლია გახდეს იმამი. ტრადიცია მნიშვნელოვნად განსხვავდება შიიზმში, სადაც იმამი შეიძლება იყოს მხოლოდ მუჰამედის შთამომავალი.

## ლიტერატურა
* 
* Encyclopædia Britannica Online by Encyclopædia Britannica, Inc.
* 
* 

კატეგორია:მუსლიმი სასულიერო პირები
ტალავერის ეკლესია

**ტალავერის ეკლესია** — არქიტექტურული ძეგლი ბოლნისის მუნიციპალიტეტის სოფელ ტალავერში. აგებულია XVI-XVIII საუკუნეებში.

ეკლესია დარბაზული ტიპისაა, ნაგებია ნატეხი ქვით დუღაბზე. წყობა არეულია. შესასვლელი ჩრდილოეთიდან აქვს. ნახევარწრიული აფსიდა მხრითაა გამოყოფილი. აფსიდაში ორი სწორკუთხა ნიშაა, რომლებიც სარკმლის აქეთ-იქითაა მოთავსებული. ტაძრის გარშემო საკმაოდ ფართო მანძილზე გვიანი შუა საუკუნეების სასაფლაოა.

## რესურსები ინტერნეტში
კატეგორია:ბოლნისის მუნიციპალიტეტის ტაძრები
კატეგორია:XVI საუკუნის ეკლესიები
ფოლადაურის ეკლესია

**ფოლადაურის ეკლესია** — არქიტექტურული ძეგლი ბოლნისის მუნიციპალიტეტის სოფელ ფოლადაურში. აგებულია X-XV საუკუნეებში.

ეკლესია დარბაზული ნაგებობაა. ნაგებია ნათალი ყვითელი და წითელი ტუფის კვადრებით. ინტერიერში უფრო წვრილი ზომის ნატეხი ქვა გამოუყენებიათ, ხოლო კონსტრუქციული დეტალები ნათალი ქვით გაუკეთებიათ. წყობის ჰორიზონტალობა შიგადაშიგ დარღვეულია, თუმცა ქვები კარგადაა ერთმანეთს მორგებული. ეკლესია ორსაფეხურიან ცოკოლზე დგას. კედლები დასრულებულია წრეთარგის ფორმის ლავგარდნით. დახურული ყოფილა ლორფინით, რომელიც აღდგენის შემდეგ შეცვლილია, თუნუქის სახურავით. საკურთხევლის სარკმლის ორივე მხარეს იატაკის დონიდან თითქმის სარკმლის შუაწელამდე აზიდული ნახევარწრიული, ზემოთკენ შევიწროვებული და კონქისებური თავით დასრულებული ნიშებია გაკეთებული. კონქი პროფილირებულ იმპოსტებზე გადაყვანილ ტრიუმფალურ თაღს ეყრდნობა. საკურთხევლის იატაკი ერთი საფეხურითაა ამაღლებული. დარბაზი წყვილი პილასტრითაა დანაწევრებული, რომლის პროფილირებულ კაპიტელებზე კამარის საბჯენი თაღია გადაყვანილი. ყველა თაღის საბჯენი იმპოსტი ერთნაირია. ტაძრის ფასადების მორთულობა წარმოდგენილია კარ-სარკმელთა მოჩარჩოებით. სარკმლებს შეწყვილებული ლილვების, სვეტებითა და კამარით შექმნილი მოჩარჩოება აქვს, რომლებიც გაფორმებულია ორნამენტული საპირითა და კაპიტელ-ბაზისებით. აღმოსავლეთის სარკმლის თაღზე დამატებით ჯვრის რელიეფური გამოსახულებაა ჩადგმული.

## რესურსები ინტერნეტში
კატეგორია:ბოლნისის მუნიციპალიტეტის ტაძრები
კატეგორია:X საუკუნის ეკლესიები
ტალავერის მეჩეთი

**ტალავერის  მეჩეთი** — არქიტექტურული ძეგლი ბოლნისის მუნიციპალიტეტის  სოფელ ტალავერიში. აგებულია XIX საუკუნეში.

მეჩეთი დგას შუა სოფელში. წარმოადგენს მართკუთხა ნაგებობას მეტ-ნაკლებად ნათალი ქვით ნაგებს სწორხაზოვანი წყობით. ჩრდილოეთის კედელში ჩაშენებულია შუა საუკუნეების ქართული არქიტექტურისთვის მახასიათებელი დეტალები. შესასვლელი ჩრდილოეთის მხრიდან აქვს. ყველა კედელში ორ-ორი თაღოვანი სარკმელი ჰქონია, რომლებიც აღდგენის დროს სწორკუთხედად გადაუკეთებიათ, ზოგიერთი კი ამოუშენებიათ. სამხრეთის კედლის შუაში ნახევარწრიული თაღოვანი ნიშა  —  მიჰრაბი. მის თავზე ჩადგმულია არაბულწარწერიანი ქვა. ჩრდილოეთის ფასადს მთელს სიგრძეზე გასდევს ღია გალერეა. მეჩეთი აღდგენის შემდეგ თუნუქის რვაწახნაგა სახურავითაა დასრულებული.

## რესურსები ინტერნეტში
კატეგორია:ქვემო ქართლის მხარის მეჩეთები
ალექსანდრე ტატიშვილი

**ალექსანდრე ტატიშვილი** (დ. 9 დეკემბერი, 1901, ხაშური — გ. 30 დეკემბერი, 1972, პარიზი) — ქართველი პედაგოგი. 

## ბიოგრაფია
დაამთავრა ხაშურის გიმნაზია. უმაღლესი განათლების მისაღებად გაემგზავრა პეტროგრადში და  ჩაირიცხა უნივერსიტეტში ფიზიკა–მათემატიკის ფაკულტეტზე. სწავლა ვერ დაამთავრა, რადგან ოქტომბრის რევოლუციამ მოუსწრო. საქართველოში დაბრუნების შემდეგ ასწავლიდა ხაშურის გიმნაზიაში.

ალექსანდრე ტატიშვილი თავიდანვე ჩაება ეროვნულ მოძრაობაში. ჯერ კიდევ მოწაფეობის დროს იგი ირიცხებოდა სოციალისტ–ფედერალისტური პარტიის რიგებში, საქართველოს დამოუკიდებლობის გამოცხადების შემდეგ კი გაწევრიანდა სოციალ–დემოკრატიულ პარტიაში და ჩაეწერა ეროვნული გვარდიის რიგებში.

სამშობლოს დასაცავად ალექსანდრე ტატიშვილი აქტიურად მონაწილეობდა გვარდიის ყველა ოპერაციაში, ასრულებდა მნიშვნელოვან პარტიულ დავალებებს. გასაბჭოების შემდეგ იგი გარკვეული დროის მანძილზე დარჩა საქართველოში და აგრძელებდა პარტიულ საქმიანობას.

1928 წლიდან ალექსანდრე ტატიშვილი ემიგრაციაშია. ცხოვრობდა საფრანგეთში, მუშაობდა მძღოლად პარიზში და თავისუფალ დროს თანამშრომლობდა სოციალ–დემოკრატიული პარტიის საზღვარგარეთულ ბიუროში. გარკვეული დროით ასრულებდა ლევილის მამულის გამგეობის ხაზინადარის მოვალეობას. იყო სოციალ–დემოკრატიული პარტიის პარიზის ორგანიზაციის თავმჯდომარე.

ალექსანდრე ტატიშვილი იყო ნოე ჟორდანიას მიერ დაარსებული გაზეთის — „ბრძოლის გზის”, ერთ–ერთი რედაქტორი. ამავე დროს, ისწავლა ხელით აწყობა და გაზეთის მბეჭდავიც გახდა. ხანდაზმულობაში პუბლიცისტური სტატიების წერაც დაიწყო ჟურნალ „კავკასიონში“.

დაკრძალულია ლევილის ქართველთა სასაფლაოზე.

## ლიტერატურა
* ალექსანდრე ტატიშვილი, (1901–1972), კავკასიონი, 1972/73, N16–17, გვ. 122–123

## რესურსები ინტერნეტში
კატეგორია:დაბადებული 9 დეკემბერი
კატეგორია:დაბადებული 1901
კატეგორია:ხაშურში დაბადებულები
კატეგორია:გარდაცვლილი 30 დეკემბერი
კატეგორია:გარდაცვლილი 1972
კატეგორია:ქართველი პედაგოგები
წავკისის ღვთისმშობლის ეკლესია

**წავკისის ღვთისმშობლის ეკლესია** — არქიტექტურული ძეგლი მთაწმინდის რაიონის  სოფელ წავკისში. აგებულია XVI-XVII საუკუნეებში.

ძეგლი სასაფლაოზე მდებარეობს. იგი პატარა, ბაზი­ლი­კის ტიპის ეკლესიაა მაღალი სა­კურთ­ხევლით; კარი აქვს დასავ­ლე­თის მხარეზე. ეკლესია ნა­გებია ქვით, მშენებლობაში გამოყენებულია ქართული წი­თე­ლი აგური. კარებთან ორივე მხარეზე ჩასმული იყო „ხაჩქა­რე­ბი“, რომელთაგანაც მარცხენა, უფრო დიდი და ნაცრისფერია, ხოლო მარჯვენა, პატარა მიხაკისფერი. მეოცე საუკუნის ბოლოს ჩატარებული რესტავრაციის დროს წავკისის ეკლესიიდან ხაჩქარები ჩამოიხსნა და დღეისათვის შიგნით, ეკლესიაშია, დალაგებული. სამხრეთის კედელში დატანებულია პატარა ნაცრისფერი ქვა ხუთსტრიქონიანი მთავრული ასოებით შესრულებული სომხური წარწერით, რომელიც ქართულად ასე ითარგმნება:  წარწერა გვიან არის ჩასმული და არაფერი აკავშირებს ტაძრის მშენებლობის დროსთან.

## რესურსები ინტერნეტში
კატეგორია:თბილისის ეკლესიები
კატეგორია:XVI საუკუნის ეკლესიები
კიანეთის გამოქვაბული

**კიანეთის გამოქვაბული** — არქიტექტურული ძეგლი ბოლნისის მუნიციპალიტეტის სოფელ კიანეთში. თარიღდება IV-XVIII საუკუნეებით.

სენაკი კაზრეთის ქედის დასავლეთ კალთაზე, კლდის მასივშია გამოჭრილი. შესასვლელი დასავლეთიდან აქვს. ქვაბული კუთხეებმომრგვალებული სწორკუთხედის ფორმისაა. იატაკი ორსაფეხურიანია, კედლების გასწვრივ კარის ზღურბლის დონეზეა იატაკი, შუაში კი ერთი საფეხურით დადაბლებულია. კუთხეში პატარა ჩაღრმავებაა გაკეთებული, სავარაუდოდ ჭურჭლის ჩასადგმელად. ჭერი გუმბათის იმიტაციისაა. სწორკუთხა კარი დასრულებულია ტიმპანისებრი თავსართით, რომელიც გრეხილი ლილვების მოჩარჩოებით შედგენილი კიდეებგანზიდული წარბით სრულდება. სენაკის წინ ფართო ბაქანია გაკეთებული.

## რესურსები ინტერნეტში
კატეგორია:ბოლნისის მუნიციპალიტეტის არქეოლოგიური ძეგლები
ხავიერი (ლეიტე)

**ხავიერი** (ოფიციალურად **ხავიერის მუნიციპალიტეტი**;; ) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 26 658 ადამიანს შეადგენს. მოიცავს 28 ბარანგაის.

## კლიმატი
## რესურსები ინტერნეტში
*Javier Leyte' Official Website
*Philippine Census Information
*Local Governance Performance Management System 

## სქოლიო
კატეგორია:ლეიტეს პროვინციის მუნიციპალიტეტები
ლეიტე (ლეიტე)

**ლეიტე** (ოფიციალურად **ლეიტეს მუნიციპალიტეტი**; ; ) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 40 397 ადამიანს შეადგენს. მოიცავს 30 ბარანგაის.

## კლიმატი
## რესურსები ინტერნეტში
*Philippine Census Information
*Local Governance Performance Management System 

## სქოლიო
კატეგორია:ლეიტეს პროვინციის მუნიციპალიტეტები
მერედით მონრო

**მერედით ლი მონრო** (; დ. 30 დეკემბერი, 1969) — ამერიკელი მსახიობი, რომელიც ცნობილია ენდი მაკფეის როლით ამერიკულ თინეიჯერულ დრამაში – ''„Dawson's Creek“* (1998-დან 2003 წლამდე), ჰეილი ჰოჩნერის როლით *„კრიმინალურ აზროვნებაში“* და ქეროლინ სტენდალის როლით სერიალში – *„13 Reasons why“''.

## ცხოვრება და კარიერა 
მონრო დაიბადა 1969 წლის 30 დეკემბერს ჰიუსტონში, ტეხასის შტატში.   როდესაც ის ორი წლის იყო, მისი მშობლები განქორწინდნენ. შემდგომში ის იზრდებოდა ჰინსდეილში, ილინოისში. 

## ფილმოგრაფია 
## რესურსები ინტერნეტში 
* Hollywood.com

## სქოლიო 
კატეგორია:დაბადებული 30 დეკემბერი
კატეგორია:დაბადებული 1969
კატეგორია:XXI საუკუნის ამერიკელი ქალი მსახიობები
კატეგორია:XX საუკუნის ამერიკელი ქალი მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი კინომსახიობები
კატეგორია:ცოცხალი ადამიანები
ფრიც ოდემარი

**ფრიც ოდემარი** (Fritz Odemar; დ. 13 იანვარი, 1890 &#x2013; გ. 6 ივნისი, 1955) — გერმანელი კინომსახიობი.  1927-1955 წლებში 150-ზე მეტ ფილმში ითამაშა. იგი დაიბადა ჰანოვერში, გერმანიაში და გარდაიცვალა მიუნხენში, გერმანიაში. ოდემარის მამა იყო მსახიობი ფრიც ოდემარი უფროსი (კარლ იულიუს ფრიდრიხ ოდემარი; 1858–1926).

## რესურსები ინტერნეტში 
* Fritz Odemar at Virtual History

## სქოლიო 
კატეგორია:დაბადებული 13 იანვარი
კატეგორია:დაბადებული 1890
კატეგორია:გარდაცვლილი 6 ივნისი
კატეგორია:გარდაცვლილი 1955
კატეგორია:გერმანელი მამაკაცი მსახიობები
კატეგორია:XX საუკუნის გერმანელი მამაკაცი მსახიობები
ჯოჯოხეთას ეკლესია

**ჯოჯოხეთას ეკლესია** — არქიტექტურული ძეგლი გორის მუნიციპალიტეტის სოფელ ბობნევში. აგებულია XVI-XVIII საუკუნეებში.

დარბაზული ეკლესია ჩრდილოეთის მინაშენით აგებულია სხვადასხვა ტიპის სხვადასხვა ზომის ქვით და ბრტყელი აგურით დუღაბზე. აგური გამოყენებულია თაღთა და კონქის გადასაყვანად. კედლების წყობა დიდი ზომის ოთხკუთხა ქვების თითო რიგს შორის წვრილი ქვის ორრიგა წყობის მონაცვლეობაა. შესასვლელი აქვს სამხრეთიდან. კარი შეისრულთაღოვანია აგურით გამოყვანილი. სარკმლები ფართო და თაღოვანია. ნახევარწრიული აფსიდა მხრითაა გამოყოფილი. სარკმლის ორივე მხარეს იატაკთან ახლოს და კონქის ქუსლთან თითო სწორკუთხა ნიშ-სამალავია.  ჩრდილოეთის მინაშენი ყრუა. გასასვლელი ტაძრის ჩრდილოეთ კედელში გაჭრილი არქიტრავით გადახურული კარიდანაა. ეკლესია ძლიერ დაზიანებულია. არ აქვს კამარა, კონქის ნაწილი, კედლების ზედა ნაწილები. ინტერიერი და პერიმეტრი ნაშალი ფენითა და მცენარეულობითაა დაფარული.

## რესურსები ინტერნეტში
კატეგორია:გორის მუნიციპალიტეტის ტაძრები
უილიამ ჰენრი (მსახიობი)

**უილიამ ალბერტ ჰენრი** (William Henry; დ. 10 ნოემბერი, 1914 &#x2013; გ. 10 აგვისტო, 1982) — ამერიკელი მსახიობი, რომელიც მუშაობდა ფილმებსა და ტელევიზიაში.

## ბიოგრაფია 
ჰენრი დაიბადა ლოს-ანჯელესში, კალიფორნია. მსახიობობა ბავშვობაში დაიწყო, შემდეგ მონაწილეობდა B-ფილმებში (ძირითადად ვესტერნი ) და თავისი კარიერა დაასრულა, როგორც პერსონაჟის მსახიობი. იგი გამოჩნდა სხვადასხვა როლში მრავალი სატელევიზიო სერიალის ეპიზოდებში. ის იყო John Ford Stock Company-ის წევრი და თორმეტჯერ გამოჩნდა Ford-ისთვის. ის ასევე გამოჩნდა ჯონ უეინის *ფილმში The Alamo* (1960); ცნობილი ალყის ამ ვერსიაში, ჰენრის პერსონაჟი, დოქტორი საზერლენდი, ბოლო მცველი იყო, რომელიც მოკლეს.

უილიამი აქტიურად თანამშრომლობდა Pasadena Community Playhouse-თან. 

1952 წელს ჰენრი მიიღეს სან-ფრანცისკოს ადვოკატ ლუ ბარის როლში, ეპიზოდში "Self Made Man", სინდიკატური სატელევიზიო ანთოლოგიური სერიიდან, *Death Valley Days*, რომელსაც სტენლი ენდრიუსი უძღვებოდა. 

მან ორჯერ ითამაშა ჯინ ბარის სატელევიზიო ვესტერნ *ბატ მასტერსონში*, ერთხელ 1958 წელს, როგორც მახინჯი "შერიფი გრიფ ჰენლი" (S1E7-ის "A Noose fits Anyone") და ისევ 1960 წელს, როგორც მტკიცე "შერიფი ბრედი" (S2E23-ის "The Snare").

ჰენრის ძმა თომას ბრაუნ ჰენრი, ასევე მსახიობი იყო. 

ჰენრი დაქორწინდა და ორჯერ განქორწინდა. იგი პირველად გრეის დურკინზე დაქორწინდა, რომლისგანაც შეეძინა ვაჟი, მაიკლი და ქალიშვილი, მიქელე. ის და მისი მეორე ცოლი, ბარბარა კნუდსონი, იყვნენ უილიამ "ბილ" ჰენრი უმცროსის (დ. 1958) მშობლები. 

## სატელევიზიო შოუები 
## რესურსები ინტერნეტში 
* 

## სქოლიო 
კატეგორია:დაბადებული 10 ნოემბერი
კატეგორია:დაბადებული 1914
კატეგორია:გარდაცვლილი 10 აგვისტო
კატეგორია:გარდაცვლილი 1982
კატეგორია:XX საუკუნის ამერიკელი მამაკაცი მსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი კინომსახიობები
ლომისმთის წმინდა გიორგის ეკლესია

**ლომისმთის წმინდა გიორგის ეკლესია** — არქიტექტურული ძეგლი ბორჯომის მუნიციპალიტეტის სოფელ ქვაბისხევში, ბორჯომისა და ხარაგაულის მუნიციპალიტეტების საზღვარზე. აგებულია X-XV საუკუნეებში.

ეკლესია მარტივი ტიპის დარბაზული ნაგებობაა, ის აგებულია ძველი ეკლესიის ნანგრევებით ძველ საძირკველზე და მდებარეობს მაღალ მთის წვერზე. მისი ზომებია: სიგრძე (4,45 მ), სიგანე (7,45 მ), ხოლო სიმაღლე (3,30 მ). ეკლესიის ირგვლივ გალავნის შემორჩენილი ფრაგმენტების კვალიც იკითხება, ნაგებობა გადახურულია გოფრირებული ორქანობიანი თუნუქით, აღმოსავლეთ, დასავლეთ და სამხრეთ კედლებზე თითო-თითო თაღოვანი სარკმელია დატანილი, ეკლესიას შესასვლელი  სამხრეთიდან აქვს, მისი ინტერიერი მარტივი გეგმარებისაა, საკურთხეველი ერთი საფეხურითაა დაშორებული მცირე დარბაზს, სამწუხაროდ ეკლესიას პირვანდელი სახე დაკარგული აქვს.

## რესურსები ინტერნეტში
კატეგორია:ბორჯომის მუნიციპალიტეტის ტაძრები
კატეგორია:X საუკუნის ეკლესიები
იწრიის ეკლესია

**იწრიის ეკლესია** — არქიტექტურული ძეგლი ბოლნისის მუნიციპალიტეტის სოფელ იწრიაში. აგებულია XVI-XVIII საუკუნეებში.

ეკლესია დგას გზის პირას. მცირე ზომის დარბაზული ეკლესია ნაგებია სხვადასხვა ზომის ნატეხი ქვით, თაღის გადასაყვანად გამოუყენებიათ აგური. სწორკუთხა შესასვლელი სამხრეთის კედელშია გაჭრილი. დარბაზი განათებულია აღმოსავლეთის და დასავლეთის სარკმლებით. მათგან აღმოსავლეთის ორივე მხრიდან სწორკუთხაა, ხოლო დასავლეთის გარედან თაღოვანია. ნახევარწრიული, მხრით გამოყოფილი აფსიდაში ორი თაღოვანი ნიშაა გაკეთებული, ხოლო აგურით გადაყვანილ ტრიუმფალურ თაღზე კონქია გადაყვანილი. დარბაზი კამარა ელიფსური ფორმისაა და კედლებს ეყრდნობა. ტაძრის განახლების შემდეგ იატაკი ქვის ფილებითაა მოგებული, ხოლო საკურთხევლის იატაკი ერთი საფეხურით ამაღლებულია.

## რესურსები ინტერნეტში
კატეგორია:ბოლნისის მუნიციპალიტეტის ტაძრები
კატეგორია:XVI საუკუნის ეკლესიები
ტალავერის მავზოლეუმი

**ტალავერის მავზოლეუმი** — არქიტექტურული ძეგლი ბოლნისის მუნიციპალიტეტის სოფელ ტალავერში. აგებულია XIX საუკუნეში.

მავზოლეუმი აგებულია 1830 წელს აბდულა იბნ ვალისთვის, რომელიც ფარხანის თემიდან ყოფილა. აგებულია ნატეხი ქვით დუღაბზე. ის მართკუთხა ფორმისაა, პირამიდული სახურავით დასრულებული. შესასვლელი სწორკუთხაა, კარის არქიტრავზე ჩარჩოში ჩასმული სამსტრიქონიანი არაბული წარწერაა, რომელიც დაკრძალულის ვინაობას და აგების თარიღს შეიცავს. ინტერიერი სწორკუთხაა.

## რესურსები ინტერნეტში
კატეგორია:ბოლნისის მუნიციპალიტეტის არქიტექტურული ძეგლები
პალომპონი

**პალომპონი** (ოფიციალურად **პალომპონის მუნიციპალიტეტი**;; ) ― მეორე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 58 313 ადამიანს შეადგენს. მოიცავს 50 ბარანგაის.

## კლიმატი
## რესურსები ინტერნეტში
*2015 Census data 
*Local Governance Performance Management System 

## სქოლიო
კატეგორია:ლეიტეს პროვინციის მუნიციპალიტეტები
მაიორგა (ლეიტე)

**მაიორგა** (ოფიციალურად **მაიორგის მუნიციპალიტეტი**;; ) ― მეხუთე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 18 071 ადამიანს შეადგენს. მოიცავს 16 ბარანგაის.

## კლიმატი
## რესურსები ინტერნეტში
*Philippine Census Information
*Local Governance Performance Management System 

## სქოლიო
კატეგორია:ლეიტეს პროვინციის მუნიციპალიტეტები
გეიტენ მატარაცო

**გაეტანო ჯონ "** **გეიტენ** **" მატარაცო** **III**  (Gaetano John Matarazzo III; დ. 8 სექტემბერი, 2002)  — ამერიკელი მსახიობია. მან თავისი კარიერა ბროდვეის სცენაზე დაიწყო, როგორც ბენჯამინი *პრისცილაში, უდაბნოს დედოფალი* და გავროშის როლში *Les Misérables*. მან აღიარება მოიპოვა დასტინ ჰენდერსონის როლით Netflix-ის სამეცნიერო-ფანტასტიკურ-საშინელებათა დრამის ჰიტ სერიალში *Stranger Things* და ის უძღვება Netflix-ის შოუს *Prank Encounters*.

## ადრეული ცხოვრება და კარიერა 
მატარაცო დაიბადა კონექტიკუტში, გაეტანოსა და ჰეზერ მატარაცოს ოჯახში (არანაირი კავშირი არ აქვს მსახიობ ჰეზერ მატარაცოსთან), მაგრამ გაიზარდა ლიტლ ეგ ჰარბორში, ნიუ ჯერსიში და წარმოშობით იტალიელია. ის დადიოდა Pinelands-ის რეგიონალურ საშუალო სკოლაში, ტაკერტონში, ნიუ ჯერსი.   ჰყავს უფროსი და და უმცროსი ძმები. 

2011 წელს მან იასპარეზა და მესამე ადგილი მოიპოვა თავისი ვოკალური სოლოთი სახელწოდებით "ბენ" Starpower Talent Competition Nationals-ში, უნკასვილში, კონექტიკუტი. 

## კარიერა 
### 2011–2014: ადრეული კარიერა და ბროდვეი 
მისი პირველი პროფესიული დამსახურება იყო ბროდვეის მიუზიკლში *პრისცილა, უდაბნოს დედოფალი,* რომლის შემცვლელად 2011 წელს დაინიშნა. დადგმის შემდეგ, მან მონაწილეობა მიიღო სკვერის თეატრის წრეში, 2012 წელს, სპეციალურ ახალგაზრდულ-პროფესიონალურ სპექტაკლში "Cast of 2032  *Godspell*. 2013 წელს ის შეუერთდა *Les Misérables* 25th Anniversary Tour-ს შეერთებულ შტატებში, გავროშის როლში; მომდევნო წელს მან იგივე როლი შეასრულა ტონის ნომინაციაში 2014 წელს ბროდვეის მიუზიკლში. 

### 2015–დღემდე: ეკრანზე მსახიობობა და *Stranger Things* 
მისი დებიუტი ეკრანზე 2015 წლის *შავი სიის* ეპიზოდში შედგა, შემდგომში მიიღეს დასტინის როლში *Stranger Things-*ში. შოუს პირველი სეზონის პრემიერა 2016 წლის ივლისში შედგა.მეორე, მესამე და მეოთხე სეზონები გამოვიდა შესაბამისად 2017, 2019 და 2022 წლებში. ამ პერიოდში ის ასევე გამოჩნდა მუსიკალურ კლიპებში და სხვადასხვა რეალითი და საკონკურსო შოუში.

2019 წელს მან დაიწყო Netflix-ის ფარული კამერის სერიალის „ *Prank Encounters* “ მასპინძლობა; ის ასევე არის აღმასრულებელი პროდიუსერი. 2022 წელს გამოცხადდა, რომ მატარაცო ბროდვეიში დაბრუნდებოდა და შეუერთდებოდა მიუზიკლის *Dear Evan Hansen-*ის ბოლო მსახიობს, ჯარედ კლაინმანის როლში. 

## პირადი ცხოვრება 
მატარაცო დაიბადა კლეიდოკრანიალური დისპლაზიით (CCD), რაზეც მან ღიად ისაუბრა.  ის ასევე იყენებს პროთეზებს. 

## ფილმოგრაფია 
### კინო და ტელევიზია 
### მუსიკალური ვიდეოები 
### ჯილდოები 
## რესურსები ინტერნეტში 
* 
* გეიტენ მატარაცო *Playbill-ზე*
* გეიტენ მატარაცო ფან-გვერდი Youtube-ზე

## სქოლიო 
კატეგორია:დაბადებული 8 სექტემბერი
კატეგორია:დაბადებული 2002
კატეგორია:ამერიკელი მამაკაცი გამხმოვანებლები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი თეატრის მსახიობები
კატეგორია:ამერიკელი მამაკაცი კინომსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:იტალო-ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ოფურჩხეთის ნაეკლესიარი

**ოფურჩხეთის ნაეკლესიარი** — არქიტექტურული ძეგლი წყალტუბოს მუნიციპალიტეტის სოფელ ოფურჩხეთში, მდინარე რიონის მარჯვენა სანაპიროზე. აგებულია შუა საუკუნეებში.

ეკლესიიდან შემორჩენილია ჩრდილო-აღმოსავლეთის კედლის მცირე ფრაგმენტი. კედელს შემოცლილი აქვს საფასადე ქვები. კედლის შიდა სტრუქტურა ნაშენია დუღაბითა და ფლეთილი ქვით. ინტერიერის მხრიდან იკითხება ფილაქვებით ამოყვანილი ოთხკუთხა ფორმის საკურთხევლის ნიშა. ეკლესიას შემოუყვება ქვით ნაგები გალავანი.

## რესურსები ინტერნეტში
კატეგორია:წყალტუბოს მუნიციპალიტეტის ტაძრები
გოდოგნის მთავარანგელოზთა ეკლესია

**გოდოგნის მთავარანგელოზთა ეკლესია** — არქიტექტურული ძეგლი თერჯოლის მუნიციპალიტეტის სოფელ გოდოგანში.

ეკლესია დღესდღეობით მთლიანად დანგრეულია, მის ადგილზე კი აშენებულია ახალი მცირე ზომის ეკლესია, რომელიც აშენებულია გასული საუკუნის 2000-იან წლებში. ეკლესიის მშენებლობის დროს თითქმის მთლიანად დაშალეს ძველი კედლები. ძველი ქვები დღესდღეობით ირგვლივაა მიმოფანტული. ზოგიერთი ქვისაგან გაკეთებულია დეკორაციული კედლები და ეკლესიის შესასვლელი თაღოვანი კარიბჭე. ძველი საფასადო ქვები კარგად გათლილია, ასევე კარგადაა გამოყვანილი თაღის მალები.

## რესურსები ინტერნეტში
კატეგორია:თერჯოლის მუნიციპალიტეტის ტაძრები
ნაურსაბა-ტანის ნამოსახლარი

**ნაურსაბა-ტანის ნამოსახლარი** — არქეოლოგიური ძეგლი საგარეჯოს მუნიციპალიტეტის სოფელ კაზლარში. განეკუთვნება ძვ. წ. X-VI საუკუნეებს.

ჩრდილოეთის მხრიდან მას, სურათებზე ეტყობა სამი სათავდაცვო არხი, სამხრეთის მხრიდან კი მხოლოდ ერთი. ნამოსახლარის ნაწილი თითქოს ორ ნაწილადაა გაყოფილი, ერთი შედარებით მომცრო დასავლეთის კიდეზე მდებარეობს, ხოლო მეორე აღმოსავლეთისაკენ. ორივე არეალში ჩანს ნაგებობების ბუდობები. აღმოსავლეთის მხრიდან თითქოს კიდევ ერთი არეალია თხრილით შემოსაზღრული, რომელზეც ნაგებობის კვალი არ იკვეთება.

## რესურსები ინტერნეტში
კატეგორია:საგარეჯოს მუნიციპალიტეტის არქეოლოგიური ძეგლები
რაჭისუბნის ეკლესია

**რაჭისუბნის ეკლესია** — არქიტექტურული ძეგლი ლაგოდეხის მუნიციპალიტეტის სოფელ რაჭისუბანში. აგებულია IV-IX საუკუნეებში. 

ეკლესია დარბაზულია. ნაგებია ნატეხი ქვით დუღაბზე. შესასვლელი სამხრეთიდან აქვს. აღმოსავლეთ კედელში მაღალი თაღოვანი სარკმელია. ეკლესია ნაწილობრივაა შემორჩენილი: ჩამონგრეულია კამარა, კონქი და კედლების ზედა ნაწილი. კედლები დაფარულია სუროთი.

## რესურსები ინტერნეტში
კატეგორია:ლაგოდეხის მუნიციპალიტეტის ტაძრები
ბრიტანი ბერნსი

ბრიტანი ენ ბერნსი (; დ. 31 ივლისი, 1987) ავსტრალიელი მსახიობი. მისი გამორჩეული სამსახიობო როლი იყო შარლოტა უოტსფორდი, სერიალში –  H 2 O: უბრალოდ დაამატე წყალი.

## პირადი ცხოვრება 
ბერნსი დაიბადა ავსტრალიაში და ოთხი წლის ასაკიდან სწავლობდა ცეკვას „Bradshaw Dancers Performing Arts Academy“-ში. იგი საშუალო სკოლის წლებში სწავლობდა ტერა სანქტას კოლეჯში, კვაკერს ჰილში, სიდნეის გარეუბანში.

მსახიობობა შვიდი წლის ასაკიდან დაიწყო, როცა პირველი როლი მიენიჭა ფილმში *„Babe“*. მოგვიანებით მას მისცეს მთავარი როლი სატელევიზიო ფილმში – *„When Good Ghouls Go Bad“*. მისი ბოლო როლი იყო, შარლოტა უოტსფორდი, Network Ten- ის სერიალში: *H 2 O: უბრალოდ დაამატე წყალი*.

## სამსახიობო კარიერა 
ბირნსის პირველი თეატრალური როლი იყო *Babe*-ში, სადაც მან განასახიერა ჰოგეტის შვილიშვილი. მას შემდეგ მან ითამაშა ისეთ ფილმებში, როგორიცაა: *„Little Oberon“*, *„Mermaids“* და *„Swimming Upstream“*. ბირნსი ასევე მონაწილეობდა უამრავ სატელევიზიო შოუში, მათ შორის *Beast Master*, All Saints და ავსტრალიური სერიალის (*H 2 O: უბრალოდ დაამატე წყალი*) მეორე სეზონში, როგორც ახალი ქალთევზა – შარლოტა უოტსფორდი.

2005 წელს ბრიტანი იყო ნომინირებული AFI Award-ზე (ახალგაზრდა მსახიობის ჯილდო) მისი როლის შესრულებისთვის *„Little Oberon“-ში*. 2008 წელს იგი კვლავ იყო ნომინირებული AFI Award-ზე (საუკეთესო მეორეხარისხოვანი მსახიობი ქალი სატელევიზიო დრამაში) მისი შესრულებისთვის სერიალში „*H 2 O: უბრალოდ დაამატე წყალი“*. 

## ფილმოგრაფია 
## ჯილდოები და ნომინაციები 
## რესურსები ინტერნეტში 
## სქოლიო
# "Brittany Byrnes". *Film.it* (in Italian). 
# "Australian Film Institute Awards". *Australiantelevision.net*. 2008. Retrieved 13 October 2011.
# "About Brittany" . *Brittany Byrnes*. Retrieved 17 September 2019.

კატეგორია:დაბადებული 31 ივლისი
კატეგორია:დაბადებული 1987
კატეგორია:XXI საუკუნის ავსტრალიელი ქალი მსახიობები
კატეგორია:XX საუკუნის ავსტრალიელი ქალი მსახიობები
კატეგორია:ავსტრალიელი ქალი ტელემსახიობები
კატეგორია:ავსტრალიელი ქალი კინომსახიობები
კატეგორია:ცოცხალი ადამიანები
სამეფო გვიმრა

**სამეფო გვიმრა** (Osmunda regalis) — მრავალწლოვანი ბალახოვანი მცენარეა. მოკლე, მსხვილი და დატოტვილი ფესურა აქვს. ფოთოლი ორჯერფრთისებრია, ძალიან დიდი – 1-1,5 მ-მდე – სიგრძისა. სორუსები ფოთლის ზედა ნაწილის ნაკვთების ორივე მხარეზე სხედან. სპორები ვითარდება მაის-ივნისში. იშვიათი მცენარეა. საქართველოში გავრცელებულია აფხაზეთში, სამეგრელოში, გურიასა და აჭარაში. იზრდება კოლხეთის დაბლობის ჭაობიან ტყეებსა და ჭაობებში. მისი პოპულაციები დაცულია კოლხეთის ეროვნულ პარკსა და ქობულეთის სახელმწიფო ნაკრძალში.

Osmunda-ს გვარის 12-13 სახეობა გავრცელებულია დედამიწის ორივე ნახევარსფეროს ზომიერ სარტყელსა და ტროპიკული სარტყლის მთებში. საქართველოში მხოლოდ ეს სახეობაა.

## გალერეა 

სურათი:20210605_Hortus_botanicus_Leiden_-_Osmunda_regalis.jpg|ფოთლები
სურათი:Osmunda_1575.JPG|თესლები
სურათი:Osmond-royal_%3D-_Filix_florida_(32368476312).jpg|ილუსტრაცია

## ლიტერატურა 
* *დავით ქიქოძე, მაია თავართქილაძე, თეიმურაზ სვანიძე*., საქართველოს მცენარეები. საველე მეგზური, თბ., 2007. — გვ. 16.
კატეგორია:ოსმუნდისებრნი
ზიდჰარტა

**ზიდჰარტა** — გერმანელ-შვეიცარიელი მწერლის ჰერმან ჰესეს (1877-1962 წწ.) ნოველა. დაიწერა 1919-1922 წლებში.

წიგნი დაიწერა გერმანულ ენაზე, მარტივი, ლირიკული სტილით. იგი გამოიცა 1951 წელს და გავლენიანი გახდა 1960-იან წლებში. ჰერმან ჰესემ მისი პირველი ნაწილი რომან როლანს მიუძღვნა, ხოლო მეორე ნაწილი ვილჰემ გუნდერტს, მის ბიძაშვილს. რომანში აღმოსავლური სულიერი სამყაროს სიყვარული და სიღრმისეული ცოდნა ჩანს. ავტორის მიზანია მოძებნოს და მიაკვლიოს იმას, რაც ყველა რელიგიას ერთმანეთთან აერთიანებს.

„ზიდჰარტა“ ლეგენდაა ახალგაზრდა კაცზე, რომელიც ცდილობს, ჩასწვდეს სიცოცხლის არსს და მიაღწიოს სრულყოფილებას. ზიდჰარტა, ბრაჰმანის პატივსაცემი ვაჟი, ოჯახთან ერთად ცხოვრობს ძველ ინდოეთში. სოფელში ყველა მოელის, რომ მამის მსგავსად წარმატებული ბრაჰმანი იქნება. მაგრამ მას უფრო მეტის შეცნობის სურვილი აქვს. ზიდჰარტას აზრით, ცოდნის გადმოცემა შეუძლებელია სწავლებით, მაგრამ მიღება შესაძლებელია პირადი გამოცდილებით. ამიტომ გადაწყვეტს, დამოუკიდებელი ცხოვრების გზას დაადგეს. მეგობარ გოვინდასთან ერთად მიდის სახლიდან და იწყებს თავგადასავლებითა და ძიებით სავსე ცხოვრებას. „სიცოცხლე და სიკვდილი, სიხარული და მწუხარება, სიკეთე და ბოროტება მარადიული ერთიანობის ნაწილია და ეს ყველაფერი აუცილებელია ცხოვრების მნიშვნელობის გასაგებად“, ასე ჭვრეტს ცხოვრების ერთიანობას ზიდჰარტა. საბოლოოდ ის მიაღწევს სრულყოფილებას, ნირვანას, რომლის მოპოვებაც ახალგაზრდობაში სურდა.

## რესურსები ინტერნეტში
* Full texts of *Siddhartha* in German and English translation from Project Gutenberg
* ზიდჰარტა

კატეგორია:ჰერმან ჰესეს ნაწარმოებები
ტუნბრიგენის ჰიმენოფილუმი

**ტუნბრიგენის ჰიმენოფილუმი** () — მრავალწლოვანი ბალახოვანი მცენარე. ძაფისებური, მხოხავი, ძლიერ დატოტვილი ფესურა აქვს. ნორჩი ფესურა დაფარულია მოყავისფრო ბეწვებით, ასაკოვანი შიშველია. ფოთოლი ორჯერფრთისებრია, 2–5 სმ სიგრძისა. ისევე, როგორც ყველა სხვა გვიმრა, მრავლდება სპორებით. სპორები წარმოიქმნება სპორანგიუმებში, რომელთა ჯგუფები — სორუსები ფოთლის ზედა ნაწილის ნაკვთთა კიდეებზე სხედან. სპორები ვითარდება აგვისტოში. იშვიათი მცენარება. საქართველოში გავრცელებულია აჭარაში, ზღვის დონიდან 100–700 მ-ის ფარგლებში. იზრდებიან ტენიან, ხავსით დაფარულ კლდეებსა და ლოდებზე. შეტანილია საქართველოს წითელ წიგნში (1982 წ.). მისი პოპულაციები დაცულია მტირალას ეროვნულ პარკში.

Hymenophillum-ის გვარის 20-ზე მეტი (სხვა მონაცემებით, 300) სახეობა გავრცელებულია დედამიწის ორივე ნახევარსფეროს ტროპიკულ სარტყელში. საქართველოში მხოლოდ ეს სახეობაა.

## გალერეა 

სურათი:Hymenophyllum_tunbrigense_-_Tunbridge_filmy_fern-1_-_Flickr_-_Ragnhild_%26_Neil_Crawford.jpg|ფოთლები
სურათი:Illustration_Phegopteris_connectilis0.jpg|ილუსტრაცია

## ლიტერატურა 
* *დავით ქიქოძე, მაია თავართქილაძე, თეიმურაზ სვანიძე*., საქართველოს მცენარეები. საველე მეგზური, თბ., 2007. — გვ. 14.

კატეგორია:ჰიმენოფილუმისებრნი
კატეგორია:შიშველთესლოვნები
ტატანისის წმინდა გიორგის ეკლესია

**ტატანისის წმინდა გიორგის ეკლესია** — არქიტექტურული ძეგლი ახალციხის მუნიციპალიტეტის სოფელ ტატანისში. აგებულია შუა საუკუნეებში.

ეკლესია ახალი აღდგენილია. კედელში ორნამენტირებული ქვებია ჩატანებული, ეკლესიის გარშემო გვხვდება სვეტის ბაზა და საფლავის ქვები. მის გარეთ რამდენიმე მეტრში აშენებულია გაურკვეველი დანიშნულების მცირე ზომის ნაგებობა.

## რესურსები ინტერნეტში
კატეგორია:ახალციხის მუნიციპალიტეტის ტაძრები
სან-ისიდრო (ლეიტე)

**სან-ისიდრო** (ოფიციალურად **სან-ისიდროს მუნიციპალიტეტი**;; ) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 30 722 ადამიანს შეადგენს. მოიცავს 19 ბარანგაის.

## კლიმატი
## რესურსები ინტერნეტში
*Philippine Census Information
*Local Governance Performance Management System 

## სქოლიო
კატეგორია:ლეიტეს პროვინციის მუნიციპალიტეტები